b'\n_START_ARTICLE_\nM\xc3\xa2connais\n_START_SECTION_\nKvalitetstrinn\n_START_PARAGRAPH_\nDistriktet har ingen Grand Cru eller Premiere Cru._NEWLINE_Historisk bakgrunn for ingen premier cru i M\xc3\xa2connais_NEWLINE_Grunnen til at det aldri ble etablert et hierarkisk system av premier cru i M\xc3\xa2connais, skyldes tilfeldigheter under andre verdenskrig.  Den dag i dag er de den eneste store burgundiske appellasjonen uten et slikt system for sine beste vinmarker._NEWLINE_I 1942 ble det fremmet en lov som kun gav de offisielt anerkjente vinmarker lov til \xc3\xa5 bruke begrepet "Premier Cru". Denne loven ble for\xc3\xa5rsaket av rekvisisjonskrav fra okkupasjonskreftene. I 1942 fortalte den tyske h\xc3\xb8ykommando sine vinprodusenter at alt under premier cru ville kunne rekvireres til bruk av den tyske h\xc3\xa6ren, Wehrmacht . En kommisjon ble hasteopprettet best\xc3\xa5ende av "ubestridte personligheter" for \xc3\xa5 utarbeide listen. Da dette m\xc3\xa5tte gj\xc3\xb8res raskt, ble listen stort sett inspirert av "Premi\xc3\xa8res Cuv\xc3\xa9es" som ble omtalt i 1861-planen, sammen med noen tilf\xc3\xb8yelser av fremtredende, lokale personligheter. Loven ble endelig vedtatt 14. oktober 1943, og AOCs offisielle premiere crus ble dermed etablert._NEWLINE_M\xc3\xa2connais-regionen var den eneste delen av Burgund som l\xc3\xa5 i Vichy-Frankrike, den frie delen. Resten av Burgund var kontrollert av tyskerne._NEWLINE_Fram til krigen hadde bruken av navnet p\xc3\xa5 de beste vinmarker v\xc3\xa6rt vanlig praksis i Pouilly-Fuiss\xc3\xa9, som i C\xc3\xb4te d\'Or ellers. S\xc3\xa5 det var de tilfeldigheter som krigen brakte med seg som isolerte Pouilly-Fuiss\xc3\xa9 fra resten av Burgund._NEWLINE_Etter krigen var det andre, mer presserende bekymringer, og produksjonsstrukturen i M\xc3\xa2con-regionen utviklet seg selvstendig i forhold til C\xc3\xb4te d\'Or. Gradvis ble det kulturelle gapet i det hierarkiske systemet uopprettelig. M\xc3\xa2connais har ventet mer enn et halvt \xc3\xa5rhundre p\xc3\xa5 \xc3\xa5 vende tilbake til den storhet som mest trulig gjekk tapt den gang. Vinprodusentene fors\xc3\xb8ker n\xc3\xa5 \xc3\xa5 korrigere denne historiske feilen.\n_START_SECTION_\nPouilly-Fuiss\xc3\xa9\n_START_PARAGRAPH_\nKun hvitvin av druen Chardonnay er tillatt under navnet \xc2\xabPouilly-Fuiss\xc3\xa9\xc2\xbb. Opphavsbeskyttelsen AOC ble opprettet i 1936 . Produksjon: 761 ha, 42 259 hl (5,6 millioner flasker) ._NEWLINE_Distriktet har sitt navn fra de to tvillinglandsbyene Pouilly og Fuiss\xc3\xa9._NEWLINE_Kommunene i Pouilly-Fuiss\xc3\xa9 varier stort med tanke p\xc3\xa5 topografien. Vinene i det s\xc3\xb8rvendte Chaintr\xc3\xa9 kan modnes hele to uker f\xc3\xb8r de nordvendte markene i Vergisson. Geologien er en av de mest varierte i hele Burgund med raske skifter fra en plass til neste.\n_START_SECTION_\nJordsmonn\n_START_PARAGRAPH_\nMed sitt jordsmonn av kalkstein og topplag av enten leire eller elveavleiringer, er dette godt tilrettelagt for hvitvin. Klimaet er litt varmere enn lenger nord i Burgund. Dette passer for Chardonnay som utgj\xc3\xb8r over 90\xc2\xa0% av vinproduksjonen. R\xc3\xb8dvinsproduksjon av Gamay, solgt under Macon Rouge, er mindre verdsatt. N\xc3\xa5r denne dyrkes i kalksteinjord i motsetning til granittjorden i Beaujolais, f\xc3\xa5r den et hardt og rustikt preg som ikke er innbydende. En stadig \xc3\xb8kende del av r\xc3\xb8dvinen blir laget av Pinot Noir som passer terroiret bedre og selges under Bourgogne Rouge.\n_START_SECTION_\nKvalitetsprodusenter\n_START_PARAGRAPH_\nKvalitetsprodusenter som Guffens-Heynen, J-A Ferret, Robert-Denogent, Daniel Barraud, Olivier Merlin med flere, har i flere \xc3\xa5r blitt oppmuntret til \xc3\xa5 selge viner fra enkeltvinmarker som en forberedelse til kampanjen for \xc3\xa5 f\xc3\xa5 godkjent flere vinmarker som premier cru.\n_START_SECTION_\nS\xc3\xb8knad om premier cru\n_START_PARAGRAPH_\nDen langvarige prosessen startet tilbake i 2007 med n\xc3\xa6rt samarbeid med INAO i Burgund, med kartlegging og geologiske unders\xc3\xb8kelser av 217 Lieux-dits. I 2008 ble en studie med detaljerte kart over jordsmonnet i alle appellasjonene offentliggjort. I 2010 ble det rettet en offisiell s\xc3\xb8knad til INAO. Kommisjonen bes\xc3\xb8kte Pouilly-Fuiss\xc3\xa9 ved tre anledninger i 2011 for \xc3\xa5 avgj\xc3\xb8re om s\xc3\xb8knaden oppf\xc3\xb8lgte kravene. INAO anerkjente kvalitetene p\xc3\xa5 vinene og erkl\xc3\xa6rte s\xc3\xb8knaden som gyldig. Det ble nedsatt et ekspertpanel som gjennom feltarbeidet skulle tegne opp detaljerte grenser rundt premier cru markene og detaljerte beskrivelser som s\xc3\xa5dan av hele s\xc3\xb8knaden. Dette arbeidet ble ferdig i 2017 og et stort flertall (94\xc2\xa0%) av vinb\xc3\xb8ndene stemte for \xc3\xa5 sende s\xc3\xb8knaden, selv om mange ikke ble inkludert i premier cru tildelingen. Det som gjenst\xc3\xa5r er formaliteter og forventes godkjent i 2018. Det er stor uskikkethet for hvilken \xc3\xa5rgang som blir det f\xc3\xb8rste med 1er cru p\xc3\xa5 etiketten. Dersom saksgangen g\xc3\xa5r kjapt kan dette gjelde allerede for 2018. Det mest sannsynlige er 2019.\n_START_SECTION_\nSaint-V\xc3\xa9ran\n_START_PARAGRAPH_\nKun hvitvin av druen Chardonnay er tillatt under navnet \xc2\xabSaint-V\xc3\xa9ran\xc2\xbb. Opphavsbeskyttelsen AOC ble opprettet i 1971. Produksjon: 703 ha, 42 045 hl (5,6 millioner flasker).\n_START_SECTION_\nS\xc3\xb8knad om premier cru\n_START_PARAGRAPH_\nI mars 2010 ble f\xc3\xb8rsteutkastet til s\xc3\xb8knad sendt kontrollorganet INAO over vinmarker som \xc3\xb8nsker premier cru status. Det s\xc3\xb8kes kun for eksisterende Lieux-dits (historisk inndeling og navngiving av vinmarker som produserer viner med et unikt preg). Geologiske unders\xc3\xb8kelser og oppm\xc3\xa5ling ble utf\xc3\xb8rt noen \xc3\xa5r tidligere. Dette er samme prosessen som nabodistriktet Pouilly-Fuiss\xc3\xa9 gjennomf\xc3\xb8rer. Der Pouilly-Fuiss\xc3\xa9 er helt i sluttfasen, er det forventet noe lenger tid f\xc3\xb8r en konklusjon blir offentliggjort i Saint-V\xc3\xa9ran.'